Document ID: 32012R0611

UREDBA KOMISIJE (EU) št. 611/2012
z dne 9. julija 2012
o spremembi Priloge II k Uredbi (ES) št. 1073/2009 Evropskega parlamenta in Sveta o skupnih pravilih za dostop do mednarodnega trga avtobusnih prevozov
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1073/2009 Evropskega parlamenta in Sveta z dne 21. oktobra 2009 o skupnih pravilih za dostop do mednarodnega trga avtobusnih prevozov in spremembi Uredbe (ES) št. 561/2006 (1) in zlasti člena 4(2) Uredbe,
ob upoštevanju naslednjega:
(1)
Barva vzorca licence Skupnosti je v Prilogi II k Uredbi (ES) št. 1073/2009 opredeljena kot „Svetlo modra barva Pantone“.
(2)
Barve zaradi spodbujanja enotnega razlaganja in izvajanja Uredbe (ES) št. 1073/2009 ni potrebno podrobneje opredeliti.
(3)
Ukrepi, predvideni s to uredbo, so v skladu z mnenjem Odbora iz člena 26 Uredbe (ES) št. 1073/2009 -
SPREJELA NASLEDNJO UREDBO:
Člen 1
V Prilogi II k Uredbi (ES) št. 1073/2009 se stavek v četrti vrstici „Svetlo modra barva Pantone, format DIN A4, celulozni papir, 100 g/m2 ali več“ nadomesti z naslednjim:
„Svetlo modra barva Pantone 290 ali čim bolj podobna barva, format DIN A4, celulozni papir, 100 g/m2 ali več“.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. julija 2012

Labels: 7
8
3